De påfølgende sesongene gikk betydelig tyngre, og han tok ikke verdenscuppoeng igjen før sesongen 2003/04, hvor han forøvrig hadde en sjetteplass som beste resultat. I de fire neste sesongene var han i nærheten av pallplasseringer tre ganger. Den første gangen var på 30 km fristil, fellesstart, i Ramsau i 2004, hvor han ble nummer fire, deretter på 30 km dobbel jaktstart under VM i Oberstdorf i 2005, hvor han ble nummer seks, og til slutt på samme distanse i Falun i 2008, hvor han også ble nummer fire.